送從叔牧永州
作者：盧綸
朝代：唐

paragraphs: 五侯軒蓋行何疾，零陵太守登車日。
零陵太守淚盈巾，此日長安方欲春。
虎符龍節照岐路，何苦愁爲江海人。
彼方韶景無時節，山水諸花恣開發。
客投津戍少聞猨，鴈過瀟湘更逢雪。
郡齋無事好閑眠，秔稻油油綠滿川。
浪裏爭迎三蜀貨，月中喧泊九江船。
今朝小阮同夷老，欲聞明年借幾年。